Nuwe gratis BBK Vivo V11 Dual SIM TD-LTE RU 128GB 1804 (BBK V1814) Afgelaai, programme, speletjies, sagteware, musiek, APK, navigasie
Nuwe gratis Programme vir BBK Vivo V11 Dual SIM TD-LTE RU 128GB 1804 (BBK V1814) Resessie, swak groei wink vir SA, waarsku Moody’s | Netwerk24
Deur William Horne 06 Junie 2019 14:50
Trae ekonomiese groei word vanjaar verwag.
Die kans dat Suid-Afrika vanjaar weer ’n tegniese resessie gaan beleef, is groot, sê Moody’s Investors Service.
Trae wêreldwye ekonomiese groei gaan ook nie help nie.
Moody’s, die laaste kredietgraderingsagentskap wat Suid-Afrika se staatskuld nog op beleggingsgraad gradeer, het sy verwagtinge vir reële groei in Suid-Afrika tot net 1% vir 2019 verlaag nadat teleurstellende groeisyfers Dinsdag uitgereik is.
Die land se bruto binnelandse produk (BBP) het in die eerste kwartaal op ’n kwartaalgrondslag met 3,2% ingekrimp op ’n geannualiseerde grondslag of met 0,8% nie geannualiseerd nie.
As dit in die tweede kwartaal weer op ’n kwartaalgrondslag krimp, sal die land dus in ’n tegniese resessie wees.
Moody’s sê wel die oënskynlike bereidwilligheid van pres. Cyril Ramaphosa om strukturele hervorming deur te voer, is rede tot hoop, maar hy meen dit sal lank duur om die land te hervorm, selfs onder die beste omstandighede.
En die beste omstandighede heers nie – sowel plaaslik as internasionaal.
“Suid-Afrika word deur baie ingewikkelde ekonomiese probleme in die gesig gestaar,” sê Moody’s in ’n verslag wat hy Donderdag uitgereik het.
Annabel Bishop, hoofekonoom van Investec Batebestuur, is meer optimisties as Moody’s oor die regering se vermoë om hervormings deur te voer, maar meen internasionale verwikkelinge is ’n groot bedreiging vir Suid-Afrika se vooruitsigte.
Sy is veral bekommerd oor die eskalerende handelsoorlog tussen die VSA en China.
Moody’s het sy vooruitsigte vir wêreldgroei in 2019 met 0,4 persentasiepunt tot 2,8% verlaag. Hy sê die twee bepalende faktore vir wêreldgroei vanjaar is die handelsoorlog tussen die VSA en China en die verswakkende situasie in die Midde-Ooste weens die spanning tussen die VSA en Iran.
Moody’s se siening oor China
Die kredietgraderingsagentskap skets drie moontlike scenario’s vir China:
Waarskynlikste (45%-kans): Geen handelsooreenkoms word tussen die VSA en China bereik nie. In dié scenario bly 25%-invoertariewe op $250 miljard se invoergoedere uit China van krag, maar dit vererger nie. China sal in dié geval ook nie verder weerwraak neem met tariewe van sy eie nie.
Minder waarskynlik, maar steeds met ’n groot moontlikheid (40%-kans): Die VSA pas wel sy 25%-invoertarief toe op bykans $600 miljard se invoergoedere uit China en China neem in gelyke mate weerwraak. Hierdie handelsversperrings tussen die twee grootste ekonomieë op aarde knou wêreldhandel.
Onwaarskynlikste (15%-kans): Die VSA en China bereik ’n ooreenkoms op die G20-beraad van 28 tot 29 Junie in Osaka, Japan. Tariewe word verlaag, hoewel die spanning tussen die twee lande hoog bly.
Indien die handelsoorlog vererger, voorspel Moody’s dat die VSA en China regstreeks tussen 0,3 persentasiepunt en 0,5 persentasiepunt se groei kan verloor, maar die uitkringende onregstreekse gevolge sal verwoesting saai.
“Geen bedryf sal dit kan vermy nie,” waarsku Moody’s.
Bishop sê Suid-Afrika sal swaarkry indien die handelsoorlog vererger.
“Aangesien Suid-Afrika ’n klein, oop ekonomie is, het die prestasie van die wêreldekonomie ’n groot invloed op hom. Swakker, veral baie swak wêreldgroei en selfs ’n wêreldresessie, word onder ’n handelsoorlog verwag. Dit kan Suid-Afrika se ekonomie in ’n resessie dwing wat baie erger sal wees as wat ons die afgelope dekade gesien het, en eerder sal herinner aan die 2008-’09-resessie wat die land toe verduur het weens ’n wêreldresessie.”
Volgens sy hersiene vooruitsigte verwag Moody’s nou dat Suid-Afrika in 2019 die swakste van al die G20-lede sal groei.
Meer oor: Moody’S Investors Service | Moody's | Kredietgradering | Resessie | Rommelstatus | Kredietgradeerders | Ekonomie | Ekonomiese Groei
Reserwebank: Tweespalt tussen ministers?